text: [{"text_idx": "#000002", "text": "Ooku kugamika mizeezo kuli Yahushua acituuzyo cakutaliyanda ncaakatupa, kanjaanji ciinda kumbali kasimpe ka Mangwalo kakuti: Nguni Mufutuli wini."}, {"text_idx": "#000005", "text": "Ooyo Uupa-Buumi nguwaabamba nzila ya kunununa bantu. Ncobeni, Yahushua nguuyelede kupegwa luyando lwesu akulumbaizyigwa, pele Saatani wakasisa kasimpe kainda bulemu kuti Yahuwah Lwakwe ngo Mufutuli wesu wini. Muciindi cakuti luyando lukwelele miya yabantu kuli Yahuwah akulanganya cipego Cakwe cipati kuli ndiswe, Saatani wakazuzya mizeezo yabantu abukandu bwakuyoowa Taata cakuti bakagamika luyando akukomba kuli Yahushua \u2014 pele Yahushua lyoonse wakali kutozya kulumbaizya kuli Taata."}, {"text_idx": "#000006", "text": "Bumwi buzuba umwi mukubusi wakavwubide wakabuzya Yahushua kuti, \u201cOmwiyi mubotu, ninzi nceelede kucita Ime kutegwa ndikatambule buumi butamani?\u201d Yahushua wakamwiingula mpeenya aawo kuti: \u201cNkaambo nzi ncondiitila kuti omubotu? Kunyina mubotu pele AlikkeYahuwah.\u201d (Bala Mateyo 19:16-17.)"}, {"text_idx": "#000017", "text": "Bunji bwa bana Isilayeli mumazuba aa Messiah bakali kulangila Messiah kuti abavwune kuzwa kuli basinkondonyina ba mapolitikisi. Basyoonto buyo bakamvwisyide bupati bwa mulimo wakwe. Umwi akataa basyoonto aabo wakali Simeoni."}, {"text_idx": "#000018", "text": "Ooyu mwaalumi wakali mululami, uutonkomene wakali kulindizya Kuumbulizyigwa kwa cisi ca Isilayeli, aboobo Muya Uusalala wakali ali nguwe. Wakayubunwidwa aMuya Uusalala kuti takooyoofwa kusikila akamubone Messiah ookwa Yahuwah. Aboobo wakaboola ku tempele keenzyegwa aa Moza. Mpoonya bazyali nibakeeta Mwana Yahushua, kuti acitilwe mbuli ciyanza ca mulawo, walo wakamubweza mumaanza aakwe akulumbaizya Yahuwah akwaamba kuti:"}, {"text_idx": "#000020", "text": "Naakamanizya kupona buumi butakwe cibi, Yahushua wakatufwida mucibaka cesu. Mpoonya Yahuwah wakamubusya mubuzuba bwatatu akumusumpula kweendelanya abulumbu bwa cituuzyo ncaakatupa. \u201cPele Yahuwah wakamusumpula akumukkazika kululyo lwakwe. Wakamucita kuti abe Musololi a Mufutuli, kuti bantu ba Isilayeli beempwe akutambula kulekelelwa kwamilandu yabo.\u201d (Bala Milimo 5:31.) Mbombuboobo Yahuwah mbwakuyanda yebo!"}]